Tabariškių kapinės

Tabariškių kapinės – veikiančios kapinės Tabariškiuose, Kauno rajone. Tabariškių kapines prižiūri Kauno rajono savivaldybės administracijos Ringaudų seniūnija.

Į kultūros vertybių registrą 2005 m. balandžio 18 d. įrašytas kapinėse esantis gamtininko profesoriaus Tado Ivanausko kapas (unikalus objekto kodas – 12159). Antkapinis paminklas pastatytas 1976 m. (aut. archit. Algimantas Nasvytis ir Vytautas Nasvytis, skulp. Stepas Šarovas). Jo vieta: kapinių centrinė dalis, 18 m į pietvakarius nuo centrinio tako.

Istorija 

Prieš kelis dešimtmečius dabartinės Tabariškių Kristaus Karaliaus bažnyčios klebonijos vietoje dar stovėjo buvusio dvaro statinys. Po Lietuvos žemės reformos dvaro žemė išdalinta gyventojams, įsisteigusiai parapijai 1927–1928 m. buvo skirtas 8 ha sklypas, kuriame vietinių ūkininkų pastangomis įrengta medinė bažnyčia. Prie jos įkurtos ir Tabariškių kapinės.

Kapinėse palaidoti 

 Kostas Bėčius, agronomas
 Vladas Čaikauskas, agronomas
 Aloyzas Dirsė, inžinierius hidrotechnikas
 Vytautas Dovydaitis, agronomas
 Pranas Džiaukštas, miškininkas
 Tadas Ivanauskas, gamtininkas
 Vladas Janulevičius, inžinierius mechanikas
 Renatas Juška, diplomatas
 Vytautas Martišius, skulptorius
 Liudas Vailionis, botanikas
 Vidmantas Staniulis, bibliofilas

Nuorodos 

 Tabariškių kapinės 
 Tabariškių kapinės panoramio.com portale 

Kauno rajono kapinės